陳言 (嘉靖進士)

陳言（），字宜昌，號石溪，福建興化府莆田縣人，民籍，明朝政治人物。

 生平 
嘉靖二十五年（1546年）丙午科福建鄉試第八名舉人，二十六年（1547年）中式丁未科會試第四名，三甲第一百二十三名進士。授江西泰和縣知縣。因不善逢迎上官，抵制行賄，改教職，任湖州府儒學教授，遷國子監博士。經吏部尚書李默提拔，陞禮部儀制司主事。李默後遭嚴嵩等排擠，下獄身死，陳言左遷郴州同知，陞泰州知州。不久擢南京刑部員外郎，陞廣東司郎中，免官歸。優遊林下十五年卒，年七十一《國朝獻徵錄·卷四十九》：南京刑部廣西司郎中陳公言墓誌銘（王家屏）嘉靖乙丑，徐分校禮闈士得今宮諭陳君公望為舉首則莆秋官大夫石溪先生子也。先生諱言，子宜昌，別號石溪。其徙居莆自唐清遠令公樞始。宋有尚書公仁璧僕射公靖，並為名臣。明興，則參政公觀以文學受知高皇帝，嘗召備顧問，未及大用卒。觀生鄉進士熊，熊三傳為淼，淼生槐峰公宣，則先生父也。母為黃孺人。先□少顓精力學，文譽籍甚，初試有司不利，氣嶽嶽不少挫，嚮往益堅。家故貧，嘗授徒連州，州帥與先生善。有持重賄凂先生白事者，先生叱止之曰：「貧，吾分也。吾不能以此自衊，敢用衊人？」其志操如此。嘉靖丙午魁省試，明年丁未再魁南宮，遂成進士。大宗伯泰和歐文莊公雅重之，請於銓曹，以先生為邑令。先生治泰和，務伉直行，一意有所興除，不為豪右骫法，尤恥伺上官指巧為迎合。撫臺某獵賄所卲，陰屬公為購書，先生陽若弗愉也者，而束書露餽之，某大恚，謀螫先生，先生因引疾謝不任，請就教職，得浙之湖州。湖，胡安定公故授徒處也。先生至則申約束，日切劘諸弟子，諸弟子執筴講業，前□為滿間□斤弛不檢者，輒跽之堂下，譙讓之眾肅然敬憚焉。已稍遷國子博士，積歲不調。會肅皇帝欲為李都尉立傅政府欲私某子甲，太宰建安李公不從，竟疏先生名以上。於是先生得擢禮部儀制司主事。傅李君異時都尉率貴倨驕其師，先生獨抗顏自尊重務示都尉以禮，時論以此高之。越明年，太宰李公以讒被譴，政府修宿憾批根及先生，謫倅郴州。郴故僻，公處之怡然。無幾微見顏色，而職事一切辦治。暇則進諸士講藝，一如在湖州時。會其年與事省闈，得今武陵陳中允等六久，皆知名士，而郴士曾君選輩，亦斌斌相繼起，人多先生之鑒拔焉。已擢知泰州，值島夷訌江淮間，幕府請餉甚急，先生周爰調劑，下不殫民力，而軍興亦給。州有疑獄，所淹繫甚眾。先生訊立出之，眾驩感若更生。尋轉南刑部員外郎，晉郎中，蓋駸達矣。竟為□者所中用守泰州事，坐謗免歸。歸三年而公望登第。先生喜曰：吾志有托矣。因營別墅一區，名其室曰「怡老堂」，時臥起吟咏其中泊如也，蓋優游十五年而卒。其卒也，正衣冠，應對賓客如常，一言不及於亂，人以為先生素養之徵。先生性坦率，於人無所德怨，亦不以德怨望人，而內行尤篤。母黃孺人卒諸同產纍纍，先生窮年講業，盡以所得資諸孤，費無所私。仕則又割奉子之者數矣。晚而林居，稍稍葺先壟拓祀田敘次家乘若干卷曰：「以此示子孫，令無忘吾孝弟敦睦之行也。」嗟乎！先生本用經術顯，不習為吏，以故仕於世多齟齬，然其用乃在人倫風教之間，視卑卑施於名實末矣。要以公望日執經侍人主紹明先生之家學，則先生未可謂不遇也。子男二，長經邦即公望左春坊左諭德。。

 著作 
著有《尚書講義》《明人傳記資料索引》（6078）：陳言，字宜昌，號石溪，莆田人。嘉靖二十六年進士，歷知州縣，官至南京刑部郎中。致仕卒，年七十一。言長于經學，著有尚書講義。。

 家族 
曾祖陳德誠，壽官；祖父陳必清，壽官；父陳一通。母黃氏。嚴侍下。弟陳席、陳廣、陳廉、陳廩、陳厚、陳音、陳襄。子陳經邦、陳經學。

 参考文献 
郭應聘《明故朝列大夫南京刑部廣東司郎中石溪陳公墓誌銘》

Y
Category:莆田人
Category:明朝泰和縣知縣
Category:明朝湖州府儒學教授
Category:明朝國子監博士
Category:明朝禮部儀制司主事
Category:明朝郴州同知
Category:明朝泰州知州
Category:南京刑部員外郎
Category:南京刑部郎中
Category:明朝經學家